ტობინ ბელი

ტობინ ბელი (ინგლ. Tobin Bell; დ. 7 აგვისტო 1942, კუინზი, აშშ) — ამერიკელი მსახიობი. თავისი პირველი მნიშვნელოვანი როლი მიიღო ფილმში „მისისიპი ცეცხლში“ (1988). პოპულარობა მოუტანა რამდენიმე ნაწილისაგან შემდგარმა ფილმმა „ხერხი“, სადაც განასახიერა ბოროტმოქმედ ჯონ კრამერის სახე. აგრეთვე წარადგინა თავისი ხმა ვიდეო თამაშებისთვის, რომელიც ფილმ „ხერხზეა“ დაფუძნებული. ბელის მიერ განსახიერებულმა სახემ ფილმში „ხერხი“, მოუტანა მას ხუთი სხვადასხვა ნომინაცია, რომელთაგან ორი ხვდა წილად. ტობინ ბელი დაიბადა კუინზში, ეილინ ბელ ტობინისა და ჯოზეფ ტობინის ოჯახში. გაიზარდა ქალაქ უეიმუთში. დედამისი იყო ბრიტანული წარმოშობის მსახიობი. ჰყავს და-ძმა. მომავალი მსახიობი კოლეჯში სწავლობდა ჰუმანიტარულ საგნებსა და ჟურნალისტიკას. მის ინტერესთა სფეროში შედიოდა ასევე გარემოს დაცვის პრობლემებისადმი მიძღვნილი საკითხები. მონტკლერის სახელმწიფო უნივერსიტეტში მინიჭებული აქვს გარემოს დაცვის საკითხებში სპეციალისტის დიპლომი. მუშაობდა ნიუ-იორკის ბოტანიკურ ბაღში. ბოსტონის უნივერსიტეტში ისმენდა ჰიუმ კრონინისა და ჯესიკა ტენდის სემინარებს, რომელთა საუბრებმა შთააგონა ბელს სამსახიობო კარიერის დაწყებაზე. მოგვიანებით შეუერთდა სამსახიობო სტუდიას, სადაც სწავლობდა ლი სტრასბერგსა და ელენ ბერსტინთან. შემდეგ შეუერთდა სენფორდ მეისნერს მოსამზადებელ თეატრში. 1970-ინი წლების ბოლოსა და 1980-იანი წლების დასაწყისში ტობინ ბელმა კინოში არაერთი ეპიზოდური როლი შეასრულა, მათ შორის იყო ვუდი ალენისა და მარტინ სკორსეზეს პროექტები. 1982 წელს შეასრულა ეპიზოდური როლი სიდნი პოლაკის ფილმში „ტუტსი“. ბელმა Movieline-ს განუცხადა: 1982 წელს ასევე მიიღო მცირე როლი ფილმში „ვერდიქტი“, სადაც მთავარი როლი პოლ ნიუმანმა შეასრულა. 1988 წელს მოუწია თამაში ფილმში „მისისიპი ცეცხლში“, რომლის რეჟისორი იყო ალან პარკერი. 1993 წელს ასრულებს როლს სიდნი პოლაკის ფილმში „ფირმა“. ამავე წელს მიიღო მცირე როლი ფილმში „ცეცხლის ხაზზე“, სადაც მთავარი როლი შეასრულა ჰოლივუდის ვარსკვლავმა კლინტ ისტვუდმა. 1999 წელს ითამაშა ფილმში „მეოთხე სართული“. 2004 წელს ტობინ ბელმა მიიღო როლი ფილმში „ხერხი“, სადაც თითქმის მთელი ფილმის განმავლობაში წევს. წარმატებული გაქირავების შემდეგ გადაწყდა „ხერხის“ მეორე ნაწილის გადაღებაც. ამრიგად შეიქმნა ამ საშინელებათა ფილმის სიკველი. საერთო ჯამში 6 წლის განმავლობაში შვიდი ფილმი შეიქმნა. ტობინ ბელმა შვიდივე ფილმში მიიღო მონაწილეობა. ტობინ ბელი დაქორწინებულია და ჰყავს ორი შვილი. აქვს ჰობი ფეხით მოგზაურობა და გიტარაზე დაკვრა. ვიკისაწყობში არის გვერდი თემაზე: ტობინ ბელი ოფიციალური საიტი ტობინ ბელი კინოფილმების ინტერნეტ-მონაცემთა ბაზაში ↑ 1.0 1.1 1.2 Barbuto, Dana (2008-10-24). „Weymouth native puts the buzz in Saw movies“. The Patriot Ledger. GateHouse Media. დაარქივებულია ორიგინალიდან — 2012-03-01. ციტირების თარიღი: 2008-10-28. ↑ [1] Tobin, Ex-candidate In Gloversville, Dies". Schenectady Gazette: p. 27. 1977-09-05. Retrieved 2010-07-19. ↑ „Tobin, Ex-candidate In Gloversville, Dies“. The Daily Gazette. 1977-09-05. p. 27. ციტირების თარიღი: 2010-07-19. ↑ Rose, Lisa. (2009-10-22) Tobin Bell 'Saw' the future in horror series. NJ.com. ციტირების თარიღი: 2010-05-25. ↑ Dobuzinskis, Alex. (2009-10-22) A Minute With: Tobin Bell of the "Saw" horror films. Reuters. ციტირების თარიღი: 2010-01-31. ↑ 6.0 6.1 Harrington, Richard (2007-10-29). „Cult icon born with `Saw' star - Tobin Bell key to franchise's success“. The Journal Gazette. Fort Wayne, Indiana: The Journal Gazette Co: 5D. |access-date= საჭიროებს მიეთითოს აგრეთვე |url= (დახმარება) ↑ Carroll, Larry. (2007-10-22) 'Saw IV' Star Tobin Bell Reveals Method Behind Jigsaw's Madness. MTV.com. დაარქივებულია ორიგინალიდან — 2012-11-05. ციტირების თარიღი: 2010-03-25. ↑ Buchanan, Kyle. (2009-10-16) The Only Tobin Bell Interview You'll Ever Need. Movieline. Mail.com Media. დაარქივებულია ორიგინალიდან — 2010-10-06. ციტირების თარიღი: 2010-01-17. ↑ Buchanan, Kyle. (2009-10-16) The Only Tobin Bell Interview You'll Ever Need. Movieline. Mail.com Media. დაარქივებულია ორიგინალიდან — 2011-09-27. ციტირების თარიღი: 2010-01-17. ↑ [2] დაარქივებული 2010-10-27 საიტზე Wayback Machine. Moore, Roger (2010-10-24). ""Jigsaw" Tobin Bell would rather be cutting a rug". Orlando Sentinel. Tribune Company. Retrieved 2011-03-04.